हमें पता होता है कि वे अपने नाम और अपनी तस्वीर का इस्तेमाल हमारे दिमाग में उस साबुन की सकारात्मक छवि गढऩे के लिए कर रहे हैं। ताकि हम उसे उनके खूबसूरत व्यक्तित्व से जोड़ कर देखें। इन दिनों संभव है कि कोई ऐसी मांग भी कर दे कि केवल सच्चे विज्ञापन ही मीडिया में आने चाहिए और अगर पता चलता है कि विज्ञापन करने वाले उस ब्रांड का इस्तेमाल नहीं करते तो सजा का प्रावधान हो? इतिहास पर एक नजर डालना भी बेहतर होगा। जब सिनेमा, टेलीविजन और फिल्में पहली बार चर्चा में आए तो यह बात सुनने को मिली कि फिल्मों और टेलीविजन धारावाहिकों को लेकर लोगों में आदत पैदा हो जाएगी। यह तक कहा गया कि 25 वर्ष की उम्र के बाद टीवी देखने में बिताया गया हर घंटा व्यक्ति की जिंदगी 25 मिनट कम कर देता है।